Monumenta Germaniae Historica

Monumenta Germaniae Historica () – viduriniųjų amžių Vokietijos istorijos šaltinių rinkinys, apimantis 500–1500 m. laikotarpį. 

 Istorija 
Pradėtas leisti XIX a. pradžioje. Vienas svarbiausių jo iniciatorių – žymus Prūsijos valstybinis veikėjas ir reformatorius Karlas Frydrichas fon Šteinas (1757–1831 m.). Po Vienos kongreso pasitraukęs iš politinio gyvenimo Frankfurte prie Maino jis 1819 m. įkūrė „Ankstyvosios vokiečių istorijos draugiją“. Jos pakviestas 1823 m. „Monumenta Germaniae Historica“ leidėju pradėjo dirbti vokiečių istorikas Georgas Heinrichas Pertcas. 

Iki 1925 m. išleista 120 tomų kritiškai įvertintų dokumentų. 1946 m. „Monumenta Germaniae Historica“ leisti įkurtas specialus Vokietijos viduriniųjų amžių istorijos institutas (centras – Miunchenas). „Monumenta Germaniae Historica“ pavyzdžiu panašius rinkinius pradėjo leisti daugelio Europos šalių istorikai. 

 Leidinys 
Išeina 5 serijos:
 Scriptores – Istoriniai rašytojai
 Leges – Įstatymai
 Diplomata – Karalių ir imperatorių raštai
 Epistolae – Laiškai
 Antiquitates – Senienos, senovės užrašai, įrašai

Dokumentų rinkinyje išspausdinti ir Lietuvos istorijos šaltiniai:
 Kvedlinburgo analai
 Aukštutinio Reino kronika

 Šaltiniai 

 Nuorodos 
 Monumenta Germaniae Historica tinklalapis

Kategorija:Vokietijos istorijos šaltiniai
Kategorija:Lietuvos istorijos šaltiniai